نشرت المغنية الشمالية عبير العابد، تصاور جداد على حسابها في انستكَرام في لابيسين، وقالت أنها لأول مرة غادي تعوم هاد العام. أول عومة فهاد الصيف الكوروني ???? .. كيفاش حسيتوا أول عومة هاد العام؟! ???? A post shared by Abir El Abed | عبير العابد on Sep 6, 2020 at 2:12pm PDT وكتبت عبير العابد: “أول عومة فهاد الصيف الكوروني ..كيفاش حسيتوا أول عومة هاد العام؟”. وبعض المتخلفين والمكبوتبن والمكلخين والدواعش انتقادوها حيت لبسات المايو وبقاو عليها بداك الكومونطير البالي الراشي ديال “ستري راسك”. وقالت عبير العابد، في فيديوهات نشرتها عبر ستوريز على حسابها: “كتقولي كنتي محتشمة، أنا ماكنتعراشي عليكم فالفيديوهات ولا فالستوري، وزيدون وزيادة وصلنا لواحد المرحلة كنظن لي كل واحد خاصو يتعلم يديها فسوق راسو.. كيفما أنا كنحتارم حرية واحد آخر يلبس كيفما بغى، عطيو للناس التيساع خليو الناس يبقاو مرتاحين فدماغهم، بالنسبة للنساء كنهضر خصوصا مع العايلات، لانو حنا فالصراحة كنجبرو مشاكل مع النسا كثر من الدراري”. وزادت: “أختي المحجبة ماشي كاميلين طبعا مع كل احترامي للجميع، أنا ماما عاملة السبنية وأنا شخصيا كنقولها حيدها، فا ما تبقاشي تجي تعملي كومونطير تقولي أنا محجبة وانا كذا وستري راسك، انتينا محجبة برافو برافو.. كلشي عقلو فراسو مابقيناش فزمن ديال نشر الدعوة، كلشي عقلو فراسو وعارف شنو كيصلاحلو، مدام ماكنقربش ليك لحريتك، ما كنآديكش، ماكنستفزكشي، عفاك عطيو التيساع شوية للناس، قولو كلمة خير قولو نصيحة خير، واخا أنا النصيحة ايلا ماطلبتهاش منك ماعندي ماندير بيها”. من أهم ثلاثة حاجات لي كتخلي الإنسان يواجه الحياة و يتحمل صعوباتها : الحرية، الراحة النفسية، و الاعتبار ❤️.. و انتم شكيبانلكم؟ ???? A post shared by Abir El Abed | عبير العابد on Sep 7, 2020 at 4:59am PDT 
عبير العابد عامت أول عومة ف 2020 والمكابيت والدواعش ندموها.. ولكن ماسكتاتلهمش: كيفما أنا كنحتارم حرية واحد آخر يلبس كيفما بغى عطيو للناس التيساع.. انتينا محجبة برافو برافو.. مابقيناش فزمن ديال نشر الدعوة.. كلشي عارف شنو كيصلاحلو -تصاور وفيديو